DOI: 10.5279/dk-sa-dda-1404
title: Gallup Omnibus Data 1986
title: Danish Gallup Omnibus Data, 1986

description: Gallup Omnibus Data 1986 består af 20 omnibusundersøgelser, gennemført af Gallup Markedsanalyse A/S i 1986.I hver af de 20 omnibusser er der dels en række spørgsmål, som går igen fra gang til gang, dels en række specielle spørgsmål (omhandlende aktuelle emner). Følgende spørgsmål er fælles for alle omnibusserne i 1986:Respondentens køn, alder og civilstand; husstandens størrelse, og antal voksne (15 år eller derover) og børn i husstanden samt, hvis der er børn, disses alder; respondentens stilling i husstanden; respondentens uddannelse, beskæftigelsesmæssige status, privat eller offentlig ansættelse samt indkomst; uddannelse, beskæftigelsesmæssig status og privat eller offentlig ansættelse for husstandsoverhovedet; husstandens samlede indkomst; husmoderens beskæftigelsesmæssige status; boligens art og ejerforhold til boligen; bopælens geografiske placering og urbaniseringsgraden; hvilket parti respondenten stemte på ved sidste folketingsvalg; samt hvilket parti respondenten ville stemme på, hvis der var folketingsvalg dagen efter interviewet.Emnerne for de specielle spørgsmål er:
        Omnibus nr. 01 (DDA-1405):
        
        Vurdering af regeringens virke; holdning til Danmarks medlemskab af NATO; betydningen af dette medlemskab; hvilke problemer eller spørgsmål, der er vigtigst for landet (arbejdsløsheden, de økonomiske problemer, forureningen, sociale problemer, AIDS); rygproblemer (fx ''hekseskud'' eller ''hold i ryggen''); kontakt til læge på grund af rygproblemer; hospitalsindlæggelse på grund af rygproblemer; krisen på de danske skibsværfter: bør regeringen give statsstøtte for at bevare beskæftigelsen; danske skibsværfters konkurrenceevne, hvis vilkårene er de samme; om Danmark bør holde de aftaler, der er indgået i EF for at forhindre statsstøtte til skibsværfterne, aftaler som de andre lande bryder; kendskab til sygdommen AIDS (hvem er mest udsat for at få AIDS, hvordan får man sygdommen, vil sygdommen spredes til andre grupper end homoseksuelle mænd, vil sygdommen blive meget udbredt, kan sygdommen helbredes, hvori består sygdommen, kan man få AIDS ved fysisk men ikke seksuel kontakt med mennesker, der har sygdommen, kan man få AIDS ved blot at opholde sig i samme rum som mennesker, der har sygdommen; om brugen af kondomer yder en effektiv beskyttelse mod AIDS; kendskab til den netop udsendte pjece om AIDS; fjernsynets høring om AIDS; om kondomer frit bør stilles til rådighed); for eller imod dansk tilslutning til EF ved en hypotetisk folkeafstemning i dag; for eller imod dansk udmeldelse af EF ved en hypotetisk folkeafstemning i dag; EF-folkeafstemningen 1986 om den såkaldte EF-pakke, som vil betyde en udvidelse af samarbejdet inden for EF; vurdering af om forslagets ændringer vil betyde en væsentlig begrænsning af Danmarks suverænitet; stemmeintention ved den kommende folkeafstemning; mulige konsekvenser af et Nej: at Danmark på et eller andet tidspunkt må træde ud af EF, at Danmarks vilkår i EF vil blive væsentligt forringede; samt konsekvenserne for Danmarks økonomiske vilkår ved et Nej.
      
        Omnibus nr. 02 (DDA-1406):
        
        For eller imod dansk tilslutning til EF ved en hypotetisk folkeafstemning i dag; for eller imod dansk udmeldelse af EF ved en hypotetisk folkeafstemning i dag; EF-folkeafstemningen 1986 om den såkaldte EF-pakke, som vil betyde en udvidelse af samarbejdet inden for EF; vurdering af om forslagets ændringer vil betyde en væsentlig begrænsning af Danmarks suverænitet; stemmeintention ved den kommende folkeafstemning; mulige konsekvenser af et Nej: at Danmark på et eller andet tidspunkt må træde ud af EF, at Danmarks vilkår i EF vil blive væsentligt forringede; konsekvenserne for Danmarks økonomiske vilkår ved et Nej; samt TV-udsendelserne ''Kaj Munk''.
      
        Omnibus nr. 03 (DDA-1407):
        
        For eller imod dansk tilslutning til EF ved en hypotetisk folkeafstemning i dag; for eller imod dansk udmeldelse af EF ved en hypotetisk folkeafstemning i dag; EF-folkeafstemningen 1986 om den såkaldte EF-pakke, som vil betyde en udvidelse af samarbejdet inden for EF; vurdering af om forslagets ændringer vil betyde en væsentlig begrænsning af Danmarks suverænitet; stemmeintention ved den kommende folkeafstemning; mulige konsekvenser af et Nej: at Danmark på et eller andet tidspunkt må træde ud af EF, at Danmarks vilkår i EF vil blive væsentligt forringede; konsekvenserne for Danmarks økonomiske vilkår ved et Nej; samt medlemskab af en fagforening under LO.
      
        Omnibus nr. 04 (DDA-1408):
        
        Kendskab og holdning til den avis eller pjece som Folketinget har udsendt kaldet ''Vælgerne og EF-pakken''; hvad respondenten stemte ved folkeafstemningen; vigtigste grunde til at stemme Ja eller Nej; for eller imod dansk tilslutning til EF ved en hypotetisk folkeafstemning i dag; for eller imod dansk udmeldelse af EF ved en hypotetisk folkeafstemning i dag; tidspunkt for beslutning om at stemme Ja eller Nej; fjernsynets udsendelser om EF-pakken; diskussioner om EF med familie, venner eller kolleger de sidste tre uger op til folkeafstemningen; vurdering af om EF-pakken vil betyde en væsentlig begrænsning af Danmarks suverænitet; vurdering af om det ville have forringet Danmarks vilkår i EF væsentligt, hvis det var blevet et Nej; vurdering af om EF-pakken er begyndelsen til en udvikling hen imod en europæisk politisk union; økonomisk vækst versus miljøinteresser; medlemskab af en fagforening under LO; holdning til en række opfattelser af EF-samarbejdet; kendskab til dødskriterierne (hjertedød og hjernedød); holdning til hjernedød; samt principiel holdning til transplantationer.
      
        Omnibus nr. 05 (DDA-1409):
        
        Interesse for malerkunst; moderne kunst versus den noget ældre kunst; abstrakte versus naturalistiske billeder; interesse for musik; klassisk versus ikke-klassisk musik; interesse for litteratur; moderne versus den noget ældre litteratur; samt foretrukken type litteratur (romaner, biografier, faglitteratur, lyrik).
      
        Omnibus nr. 06 (DDA-1410):
        
        Vurdering af den såkaldte påskepakke, som begrænser forbruget med 11 milliarder af hensyn til underskuddet på betalingsbalancen; om en socialdemokratisk regering ville have gennemført økonomiske indgreb i den nuværende situation, men blot have fordelt byrderne anderledes; holdning til afskaffelse af karensdagen; holdning til den sociale balance i påskepakken; TV''s udsendelser ''Lørdagskanalen''; vurdering af regeringens virke; samt holdning til, om der er for meget sport i TV i weekenden.
      
        Omnibus nr. 07 (DDA-1411):
        
        Holdning til regeringens stramme indkomstpolitik begrundet i landets økonomiske genrejsning; debatten om hvilke samfundsgrupper, der er blevet uretfærdigt behandlet under regeringens stramme indkomstpolitik; om respondenten modtager breve hver dag i forbindelse med arbejdet; holdning til postbesørgelsen; om det vil være en fordel for Socialdemokratiet, om Anker Jørgensen træder tilbage som formand; foretrukken formand for Socialdemokratiet; TV-serien ''Cosby og Co.''; forslaget fra den russiske leder Gorbatjov ang. et fuldstændigt stop for fremtidige atomprøvesprængniger; kendskab til om USA gik ind på dette forslag; samt holdning til USA''s afvisning af dette forslag.
      
        Omnibus nr. 08 (DDA-1412):
        
        Verdensmesterskaberne i fodbold i Mexico; vurdering af hvilke lande, der når semifinalerne; vurdering af hvor langt Danmark når; vold i fodbold i Danmark og i udlandet (på banen og blandt tilskuerne); mulige grunde til volden; risici ved passiv rygning; holdning til et forbud mod rygning på offentlige steder; USA''s begrundelse for at bombe Libyen; holdning til USA''s påstand om at de forsøgte at overtale deres europæiske allierede til at gå med til fredelige økonomiske og politiske sanktioner mod Libyen; om luftangrebet var berettiget; samt vurdering af om USA''s angreb vil dæmpe internationale terroraktioner.
      
        Omnibus nr. 10 (DDA-1413):
        
        Kendskab og holdning til overskudsdeling; skal overskudsdeling være tvungen eller frivillig?; holdning til en central fond; samt holdning til en række påstande angående medarbejderindflydelse og virksomhedsdemokrati.
      
        Omnibus nr. 11 (DDA-1414):
        
        For eller imod indførelsen af atomkraft i Danmark ved en evt. folkeafstemning; Tjernobyl ulykken; vurdering af sikkerheden på vestlige og østlige atomkraftværker; vurdering af sikkerheden på de svenske atomkraftværker; karnevallet i København i pinsen; om karnevallet næste år bør forbydes på grund af uroen og uordenen i år; sommerferieplaner; udlandsrejser; brug af rejsebureau; samt vurdering af regeringens virke.
      
        Omnibus nr. 12 (DDA-1415):
        
        VM-landskampen mellem Danmark og Uruguay; om respondenten har set alle kampene ved VM i Mexico; brug af og begrundelse for brug af S-tog; tryghed i S-tog; samt hærværk og anden uorden i S-togene.
      
        Omnibus nr. 13 (DDA-1416):
        
        Vurdering af regeringens virke; TV-udsendelserne ''Kunstquiz''; om et dansk TV 2 bør være reklamefinansieret eller licensfinansieret; om et TV 2 bør høre under Danmarks Radio eller være uafhængigt; dagligt arbejde med edb; uddannelse eller undervisning i edb; PC''er eller lignende i husstanden; brug af PC''eren; om edb bør være et skolefag; om forskere bør have fri adgang til offentlige edb-registre, når de sikrer, at oplysningerne om den enkelte borger ikke slipper ud; muligt misbrug af oplysningerne i de offentlige registre; samt generel holdning til forskning.
      
        Omnibus nr. 14 (DDA-1417):
        
        Vurdering af Arne Melchior''s tilbagetræden som minister; om et rødt flertal (dvs. en regering bestående af Socialistisk Folkeparti og Socialdemokratiet) vil være bedre eller dårligere end den nuværende borgerlige regering; bedst egnede regering til at lede den økonomiske genrejsning; mest sandsynlige regering efter næste valg; samt holdning til en begrænsning af antallet af politiske flygtninge.
      
        Omnibus nr. 15 (DDA-1418):
        
        Kendskab til pjecen om hvorledes man skal forholde sig, hvis der skulle indtræffe uheld eller ulykker på atomkraftværket Barsebäck i Sverige; vurdering af regeringens virke med hensyn til bekæmpelse af inflationen, forøgelse af beskæftigelsen, bestræbelsen på at holde renten nede, ønsket om at fjerne underskuddet på statsbudgettet, ønsket om at fjerne underskuddet på betalingsbalancen; holdning til at begrænse forbruget ved at sætte momsen op; om respondenten vil karakterisere sin husstand som værende velhavende; kendskab til at SF''s formand Gert Petersen i en kort periode under krigen, da han var 13-14 år, var medlem af en naziorganisation; om det er belastende for ham, at han først benægtede dette; samt holdning til indførelse af atomkraft i Danmark ved en hypotetisk folkeafstemning.
      
        Omnibus nr. 16 (DDA-1419):
        
        Holdning til de nye områdenumre; holdning til barselsorlov for mænd; holdning til afskaffelse af tiltaleformen ''De''; holdning til en handelsboykot af Sydafrika i protest mod det hvide styres apartheidpolitik, hvis dette vil koste mange danske arbejdspladser; kvindernes stilling i samfundet; holdning til at gifte kvinder med børn indtil 10-årsalderen har udearbejde; vurdering af om papirløse ægteskaber bliver stedse mere almindelige; holdning til papirløse ægteskaber; grunde til ikke at gifte sig; samt holdning til den påstand, at en del af vores vanskeligheder skyldes, at velfærdsstaten er gået for vidt, især på det sociale og undervisningsmæssige område.
      
        Omnibus nr. 18 (DDA-1420):
        
        Holdning til en begrænsning af antallet af politiske flygtninge; holdning til nødvendigheden og karakteren af regeringens såkaldte ''kartoffelkur'' til løsning af problemerne med underskuddet på betalingsbalancen; vurdering af om indgrebene vil være effektive; om de penge, som Dansk Flygtningehjælp har indsamlet, kun vil gå til flygtninge uden for Danmark eller også til de flygtninge, der befinder sig i Danmark; samt om denne hjælp kan påvirke flygtningestrømmen til Danmark, så der kommer flere flygtninge hertil end ellers.
      
        Omnibus nr. 19 (DDA-1421):
        
        Kendskab til topmødet i Reykjavik mellem præsident Reagan og generalsekretær Gorbatjov ang. nedrustning og nedtrapning af våbenkapløbet; kendskab til hvorfor de ikke blev enige; hvem der har skylden for, at forhandlingerne brød sammen; vurdering af USA''s stjernekrigsprojekt; om stjernekrigsvåben på begge sider ville være til gavn for freden mellem de to supermagter; kendskab til at SF''s formand Gert Petersen i en kort periode under krigen, da han var 13-14 år, var medlem af en naziorganisation; om det er belastende for ham, at han først benægtede dette; holdning til og vurdering af forskellige humanitære og sociale hjælpeorganisationer; holdning til socialt hjælpearbejde på privat initiativ; foretrukken organisation at yde støtte til; holdning til indsamlinger som Dansk Flygtningehjælps nylige landsomfattende indsamling; om respondenten ydede et bidrag; vurdering af det vigtigste formål med kartoffelkuren; nødvendigheden af kartoffelkuren; konsekvenser af kartoffelkuren generelt og for respondentens husstand; en reduktion af underskuddet på betalingsbalancen ved en forbrugsnedsættelse; samt holdning til om kartoffelkuren er en rimelig måde at nedsætte forbruget på.
      
        Omnibus nr. 20 (DDA-1422):
        
        Det vigtigste problem for landet (arbejdsløsheden, skattetrykket, betalingsbalancen, forureningen, sociale problemer, AIDS, boligproblemer, problemer i sundhedsvæsenet, volden i samfundet, sikkerhedspolitikken); vigtigste problem om ti år; årsagerne til forureningen; om landbruget eller industrien forurener mest; om kunstgødning eller kemisk affald forurener mest; om offentlige ansatte har et lønefterslæb i forhold til andre samfundsgrupper; om ufaglærte har et lønefterslæb i forhold til de faglærte; om andre grupper har et særligt stort efterslæb; holdning til fri abort i almindelighed og i tilfælde, hvor der ønskes et bestemt køn; samt medlemskab af en fagforening under LO.
      
        Omnibus nr. 21 (DDA-1423):
        
        Forventet løn- eller indkomstfremgang i 1987; vurdering af om landets økonomi kan bære en større løn- og indkomststigning end i 1986; holdning til en række påstande om lønstigninger; samt medlemskab af en fagforening under LO.
      
        Omnibus nr. 22 (DDA-1424):
        
        Forventninger til 1987 med hensyn til prisudviklingen, arbejdsløsheden, uro på arbejdsmarkedet, Danmarks økonomiske situation og familiens levestandard
description: Se abstract
description: See abstract